Energy - pleated honeycomb shade TH24 - Crystal - C2109
Ingespannen draai- en kiepraam model met bedieningsgreep en vrij stofpakket.
Uw prijs: € 8175
100% PES / semi opaque Tutu-egpaar bring hulde aan Madiba | Netwerk24
Deur Warda Meyer 11 Februarie 2020 14:39
Oudpres. Nelson Mandela saam met Leah en Desmond Tutu. Foto: Bennie Gool/Tutu-stigting
Netwerk24Foto: Bennie Gool/Tutu-stigting
Emeritusaartsbiskop Desmond Tutu en sy vrou, Leah, het hulde gebring aan oudpres. Nelson Mandela, wat Dinsdag 30 jaar gelede uit die tronk vrygelaat is.
“Nelson Mandela is 30 jaar gelede vrygelaat en het Suid-Afrika en die wêreld met sy warmte en menslikheid oorrompel,” lui ’n verklaring van die Desmond en Leah Tutu-stigting.
“Met verloop van tyd verander ons omstandighede en prioriteite, maar goeie waardes gaan nooit uit die mode nie. Ons mis hom. Liefde en seëninge,” lui die verklaring.
Zindzi Mandela het ook oor die herdenking van haar pa se vrylating getwiet.
“30 jaar gelede #Bittersoet. In die euforie van my pa se vrylating het ek besef dat hy nooit net my pa sou wees nie. Ek het hom gereeld gespot dat ek meer van hom gesien het toe hy agter tralies was: twee besoeke per maand, ’n naweek. Om saam met hom te woon was my gevangenisstraf.”
Sy sê sy het op daardie dag 30 jaar gelede haar pa se das gekies.
Die herdenking word aangebied deur die Nelson Mandela-stigting en het met ’n geselligheid by die Drakenstein-gevangenis (destyds die Victor Verster-gevangenis) begin en sal eindig met ’n toespraak deur pres. Cyril Ramaphosa by die Kaapstad-stadsaal.
Die presidensie sê in ’n verklaring dat die vrylating van Mandela ’n era van verandering in die politieke bedeling van Suid-Afrika ingelui het.
“Die herdenking poog om die bydrae wat Madiba en sy generasie in die bevryding van Suid-Afrika uit die koloniale bewind van apartheid gelewer het in die gemoed van alle Suid-Afrikaners te verfris,” lui die verklaring.
“Dit het ook ten doel om kritiese denke en nadenke te bevorder en om groter maatskaplike samehorigheid te bewerkstellig deur Suid-Afrikaners en die wêreld daaraan te herinner dat Suid-Afrika apartheid as ’n nasie oorwin het en nou enige stryd te bowe kan kom.”
Ramaphosa sal sy toespraak op die balkon van die stadsaal lewer waar Mandela sy eerste openbare toespraak ná sy vrylating gegee het.
30yrs ago #BitterSweet. In the euphoria of my Pops's release, I realised that he would never be my father alone. I often teased him about my seeing more of him when he was behind bars: 2 visits a month, over a weekend guaranteed. Living with him was my incarceration??#Protective
Meer oor: Nelson Mandela | Zindzi Mandela | Desmond Tutu | Kaapstad | Mandela-Vrylating | Herdenking
‘And there is Nelson Mandela, a free man’